ભાજપ દ્વારા સીએમ રૂપાણીના રાજકોટના ચૂંટણી પ્રચાર કાર્યક્રમ અંગે વાત કરતા જણાવવામાં આવ્યું હતું કે, આ દરમિયાન સીએમ જુદી-જુદી જ્ઞાતિના લોકો સાથે પણ મુલાકાત કરનાર છે. રાજકોટ પશ્ચિમ બેઠક પર વિજય રૂપાણીની હરીફાઇ રાજ્યના સૌથી ધનવાન ઉમેદવાર ઇન્દ્રનીલ રાજગુરૂ સાથે છે. કોંગ્રેસના ઇન્દ્રનીલ રાજગુરૂએ વિજય રૂપાણી સામે ચૂંટણી લડવા જ રાજકોટ પૂર્વની પોતાની સુરક્ષિત બેઠક છોડી છે. ઉલ્લેખનીય છે કે, સોમવારથી જ વડાપ્રધાન નરેન્દ્ર મોદીએ પણ રાજ્યમાં ચૂંટણી પ્રચાર શરૂ કર્યો છે અને ડિસેમ્બર મહિનાના પહેલા અઠવાડિયામાં તેઓ પણ રાજકોટમાં જનસભાનું સંબોધન કરનાર છે.